
Riigihanke “Lõvid Rootsi terrassil ideekonkursi” (viitenumber 121789) ideekavandite vastavaks tunnistamine ja ideekonkursi võitjate kinnitamine

Juhindudes Narva Linnavalitsuse Arhitektuuri- ja Linnaplaneerimise Ameti riigihanke „Lõvid Rootsi terrassil ideekonkurss” (viitenumber 121789) riigihangete seaduse (edaspidi RHS) alusel ideekonkursi kutses (edaspidi IK) ja võistlusjuhendis (edaspidi VJ) seatud nõuetest, Narva Linnavalitsuse 30.11.2010 korraldusega nr 1495-k moodustatud ideekonkursi žürii (edaspidi žürii) 18.02.2011 lõpp-protokollist ning kooskõlas Narva Linnavalitsuse põhimääruse punktiga nr 5.7.3

1. Tunnistada vastavalt RHS § 47 ja VJ-s esitatud nõuetele vastavaks kõik laekunud ideekavandid märgusõnadega: ALEXOLAR, EMALÕVI, ESIMENE, JALUTUSKÄIK, KLASSIKA, KOKKUPUUDE, KOLM LÕVIKROONI, LEV, LION PRIDE, LÕVIHÜPE, LÕVILA, LÖEVE, MEERU, MIRAAŽ, NORTHEAST, ORIGAMI, SILINDER, TRIIBULISED, VALGED LÕVID.
2. Kuulutada ideekonkursi võitjateks žürii liikmete hinnangute alusel ideekavand märgusõnaga LÕVIHÜPE.

3. Määrata ideekonkursi II koht ideekavandile märgusõnaga  LION PRIDE.

4. Määrata ideekonkursi III koht ideekavandile märgusõnaga  JALUTUSKÄIK.
5. Ära märkida ergutusauhinnaga ideekavandid märgusõnadega LEV ja ORIGAMI.

6. Jagada ideekonkursi auhinnafond 7 030 eurot järgmiselt:

6.1 peapreemia 2 556 EUR – ideekavandile märgusõnaga LÕVIHÜPE;

6.2 teise koha auhinnaraha 1 917 EUR – ideekavandile märgusõnaga LION PRIDE;
6.3 kolmanda koha auhinnaraha 1 278 EUR – ideekavandile märgusõnaga JALUTUSKÄIK;
7. ergutusauhinnad á 639 EUR – äramärgitud ideekavanditele märgusõnadega LEV ja ORIGAMI. 

8. Teha käesolev korraldus osalejatele kirjalikult teatavaks viivitamata, kuid mitte hiljem kui 3 tööpäeva jooksul otsuse tegemisest arvates (RHS § 54 lg 1).

9. Käesoleva korralduse peale võib esitada vaidlustuse vaidlustuskomisjonile (Kiriku 2, 10130 Tallinn) riigihangete seaduses sätestatud korras 7 tööpäeva jooksul arvates päevast, millal osaleja sai teada või pidi teada saama oma õiguste rikkumisest või huvide kahjustamisest (RHS § 117 lg 1 ja lg 2 p 8-12, § 121 lg 1).

